**** **Budapesti Komplex SzC Kozma Lajos Faipari és Kreatív Technikum**

1041 Budapest, Deák Ferenc u. 40.

Tel: +36(1)369-6655; +36(1)369-6299, E-mail: [kozma@kozmafa.sulinet.hu](mailto:kozma@kozmafa.sulinet.hu)

*Tájékoztató az* ***esti*** *munkarendű* ***dekoratőr*** *felnőttoktatásról*

*A felnőttoktatás az az oktatási forma, ahol a tanuló munkahelyi, családi vagy más irányú elfoglaltsághoz, a meglévő ismeretekhez és életkorhoz igazoldó iskolai oktatásban vesz részt.*

**Pályatükör:**

A dekoratőr a kézzel fogható látványtervezéssel foglalkozik (pl.: kirakatrendezés, rendezvények dekorációja, áru és látványrendezői munkálatokat végez.

**Jelentkezni** a [www.bkszc.hu](http://www.bkszc.hu) oldalon keresztül lehet. Az „Ingyenes Szakmai oktatás felnőttképzésben” ikonra kattintva ki kell keresni a szakmát, és azon belül kell a jelentkezést elküldeni.

**Egyéb tudnivalók:**

* **A képzés megkezdéséhez való feltétel** az érettségi bizonyítvány megléte, illetve a képzésre irányuló orvosi alkalmassági vizsgálaton való megfelelés. (Kizáró ok lehet valamilyen szintű látásprobléma, színtévesztés, stb…) A kerettanterv előírja a pályaalkalmassági rajz felmérésen lévő megfelelést is, ami 1-2 órás rajzfelmérésből és egy rövid elbeszélgetésből áll.
* Esti munkarend szerinti ingyenes felnőttoktatásra az járhat, akinek nincs, vagy csak egy államilag elismert szakképesítése van (a ráépülés nem számít második szakképesítésnek) és elmúlt 16 éves, így a főiskola vagy egyetemi diploma nem zárja ki a képzés elvégzését.
* Amennyiben nem felel meg az ingyenes képzés elkezdéséhez, kérem, szíveskedjen felkeresni a Budapesti Komplex Szakképzési Centrumot (BKSZC) a tandíj összegével kapcsolatban a következő elérhetőségen. Tel.: 06-1- 585-8058, 06-30-826-9918.
* A képzésre korhatár nélkül lehet jelentkezni.
* A képzés 2 éves, mely heti 3 napból és napi 6 tanórából áll (heti 3x6 óra). Az oktatás hétfő, kedd és csütörtöki napokon zajlik délután 16:00-20:25 óráig.
* 20 óra igazolatlan hiányzás túllépése esetén az iskola kizárással a tanuló jogviszonyát megszünteti.
* Egyes támogatásokat, segélyeket nem tud igénybe venni, mint például az egészségügyi támogatás (TB), családi pótlék. Részletes tájékoztatásért kérjük, hogy tájékozódjon az illetékes Kormányhivatalnál!
* Az esti tagozaton tanulók igényelhetnek diákigazolványt, melyre ugyanúgy járnak a kedvezmélyek, mint a nappali tagozatra járó tanulóknak. (pl.: utazási kedvezmény)

Az igénylés elindításához bármely okmányirodában egy NEK adatlapot kell kérni, és azt az iskolába lakcímkártyával együtt be kell hozni.

* Felnőttoktatás esti munkarend szerinti képzésben a tanuló ingyenesen abban az esetben kaphat kollégiumi ellátást, ha még nem töltötte be a 19. életévét.
* Ha a tanuló a tanórai foglalkozások több mint ötven százalékáról távol maradt, félévkor és év végén minden esetben osztályozó vizsgán köteles számot adni tudásáról. Az osztályozó vizsga alól felmentés nem adható.
* Amennyiben, ha a szakmai vizsgamunkához bármilyen anyag kell, azt a tanulónak kell állnia.
* Az órákon a saját jegyzetből dolgoznak, azonban elkelhet egy-két könyv, amit szintúgy a tanulónak kell megvásárolnia.
* A képzésen a kézi gyakorlat a számottevőbb, de ettől függetlenül tanulnak kézi és számítógépes programokkal való technikákat.
* Amennyiben érettségit még nem szerzett, akkor kérvényt kell írni az igazgatónak, hogy jelentkezni szeretne a képzésre, és érettségi törzslapkivonattal együtt ezt kell megküldeni iskolánknak. Az igazgató a felvételét engedélyezheti azzal a feltétellel, hogy októberig sikeres érettségi vizsgát kell tennie. Hogyha határidőig nem teljesíti, a tanulói jogviszonyát kizárással megszüntetjük.
* A Központi Kerettanterv a tavalyi tanévben 36 óraszámú nyári gyakorlat teljesítését írta elő. mely a következő tanévre változhat.